Tugiteenused perepõhise asendushoolduse pakkujatele 2024-2025 Sotsiaalkindlustusametile

**Vorm I – Pakkumus**

|  |  |
| --- | --- |
| **Pakkuja andmed** | *Ühispakkumuse korral märkida ühispakkujate andmed* |
| Pakkuja ärinimi | MTÜ Igale Lapsele Pere |
| Registrikood | 80309680 |
| Aadress | Jõhvika 14, Tabasalu, Harku vald, 76901 |
| Telefon | 5332 7701 |
| E-posti aadress | info@kasupered.ee |
| Pakkuja on käibemaksukohustuslane | EI |
| Kodulehekülje aadress | www.kasupered.ee |
| Kontaktisik, tema kontaktandmed  (e-posti aadress, telefon) | Elen Kinnep, [elen@kasupered.ee](mailto:elen@kasupered.ee), 5332 7701 |

|  |  |
| --- | --- |
| Pakkuja projektijuht | Jane Snaith |
| Pakkuja meeskonnas olevad spetsialistid   * *vähemalt*   *3 peretoetajat;*  *Psühholoog;*  *Mentor;*  *Superviisor.* | **Peretoetajad:**  Õie Kiis  Liina Kõiv  Tatjana Olesk  Irina Moskvitina  Mariia Uglanova  Ene Mumm  **Psühholoogid:**  Karmen Maikalu  Hele Aluste  Lagle Reinup  Natalia Pluzhnikova  **Mentorid:**  Jelena Paap  Anne Siniaas  **Superviisor:**  Heidi Rätsep |

Hankijal on õigus pakkumuse vastavuse kontrollimisel kontakteeruda CV-s näidatud spetsialistiga ning spetsialisti tööandjate ja/või partneritega, keda on CV-s nimetatud, eesmärgiga täpsustada CV-s kirjeldatud andmeid ja/või veenduda nende õigsuses.

**TEENUSE KIRJELDUS HINDAMISEKS**

|  |  |
| --- | --- |
| 1. **Kuidas ühtlustada peretoetajate taset ja tagada, et nad vastaksid kompetentsimudelile? Mida plaanite selleks omalt poolt teha, mida ootate SKAlt?** | **Max 24 punkti** |
| MTÜ Igale Lapsele Pere (ILP) meeskonna arendamise strateegias on kaks korda aastas ette nähtud meeskonna koolitused või supervisioonid, mille sisu ja teemad valitakse vastavalt käsil olevatele teenustele või projektidele. Kõik ILP meeskonna liikmed, kaasa arvatud peretoetajad, on läbinud või uued läbivad TBRI sekkumise põhimõtete koolituse, mis annab aluse ka kaasaegsele traumateadlikkusele ja -pädevusele. Ükski peretoetaja ei tööta ILP’s üksi vaid meeskonna kontekstis, sest ILP näeb teenusel olevaid peresid kui ühingu toetusel olevaid kliente, mitte kui üksikute peretoetajate kliente. Seega supervisioonide ja meeskonna ühiste koolituste raames saavad kõik kogemuste jagamisest kasu. Samuti püüame pakkuda oma meeskonnale, kaasa arvatud peretoetajad, lisakoolitusi ja vajaduse esinemisel spetsiifilist teadmiste tuge.  SKA poolt võiksid olla kasuks asendushooldust puudutavate juriidiliste küsimuste ja värske info ja seadusandluse kaasajastamine ja organisatsioonide kursis hoidmine, kas koolituste või lihtsalt infokirja näol, mida organisatsioonid saaks oma meeskonnas jagada. Samuti spetsiifiliste teemade käsitlemised (autism, puudega laps kasuperes jms teemad). Oluline on ka info, kuhu ja kelle poole pöörduda konkreetsetes küsimustes ja pöörduda konsultatsioonika (nt jurist, kuna ühingutel endal enamasti puuduvad juristid)  Oluline on ka SKA poolne lepingu ajakohane ja kiire täitmine – et igakuised aruanded vaadatakse läbi ja esitatakse vajadusel lisaküsimused kiiresti – et teenuste arved saaks esitatud ja tasutud samal kuul kui need on esitatud – see aitab organisatsioonidel hoida oma meeskonda ja töölepinguid turvalistel tingimustel ka peretoetajate jaoks. Töö eest tasu õigeaegsel saamisel hoiab spetsialiste usalduslikus suhtes teenuseorganisatsiooniga. |  |
| 1. **Millised on peamised peretoetaja põhimõtted ja võtted pere toimetuleku jälgimisel ja võimalike peres esinevate probleemkohtade märkamisel?** | **Max 24 punkti** |
| Usaldusliku kontakti loomine ja turvalisus peretoetaja-pere suhetes on võtmekohaks igas koostöös. Peretoetaja usaldusväärsus ja konfidentsiaalsus pere siseasjade jälgimisel ja kajastamisel aitavad seda luua.  Professionaalsest lähtekohast on oluline sügav teadlikkus kiindumussuhtest, selle mustritest ja oskused märgata kiindumussuhte arenemise või selle kujunemist takistavaid tegureid. Laps-hooldusvanem kiindumussuhte areng on peamine tegur lapse terapeutilisel kasvatamisel ning tema arengu mahajäämustes järgi jõudmisel. Oluline on ka peretoetaja võimekus ära tunda täiskasvanu, lapsevanema enda kiindumusstiil, ja oskused ja võimekus seda turvaliselt avada perevanemale, edastades teadlikkust, kuidas see lapsele mõjub ja mida laps selles suhtes tegelikult vajab.  Teine oluline põhimõte, millele toetuda, on traumateadlikkkus ja -pädevused lapse traumast lähtuvalt jälgida pere kasvatusmeetodeid ja võimekus perele ja kasuvanema(te)le edastada traumapädevaid hoiakuid ja nende olulisust lapsele tunnetatud turvalisuse kujundamisel selles perekeskkonnas.  Oluline on ausus ja kiire reageerimine probleemi tekkimisel ja selle põhjuste teadvustamisel abi, ka lisateenuste ja -toetuse otsimisel, et ennetada probleemi süvenemist. |  |
| 1. **Milliseid koostöövõimalusi näete KOVide suunas? Mida saate teie teha, et KOVid oleksid laiemal määral kaasatud hooldusperede ja eestkostjate probleemidele lahenduste leidmisel ja oleksid valmis rohkem panustama perede toetamisesse (sh tellides ja rahastades vajadusel peretoe teenust)?** | **Max 20 punkti** |
| KOV’des sõltub väga palju lastekaitsetöötaja teadlikkusest ja isiksusest, samuti ka kogemusest ja tahtlikkusest tegeleda asendushoolduse, eriti perepõhise asendushoolduse suunaga. Paljude KOV’de puhul on suureks toeks ja leevenduseks töökoormale, kui asendushoolduse tugiteenuste pakkuja on reaalseks toeks tegelemas kasuvanemate küsimuste ja probleemilahendustega, kuna organisatsioonid omavad selles sageli palju enam pädevust kui vahelduva kaadriga KOV’d. Teadmistepõhine tugi ja püsivus (võimalus alati pöörduda samasse kohta) loob turvalisuse koostöös. Samuti pakkudes omapoolselt teadmiste vahetust just perepõhist asendushooldust puudutavates teemades.  Tugiorganisatsioon saab parandades ja kasvatades oma teenuse kvaliteeti, mida tõestavad positiivsed tulemused kasuperede ja seal kasvavate laste elus, järjest tugevdada oma usaldusväärsust ja võimekust. Just tulemuste ja kvaliteedi tõttu suureneb KOV’ide huvi ka osta seda teenust (meie olemasoleva kogemuse najal).  Teatud KOVde rahaline panustamine meie kogemusel võib samas väheneda, kui rahastus läheb KOV’i üldisesse tulubaasi. Mitmed KOV’id on rahalistes raskustes ja igasuguseid riigipoolseid rahasüste nähakse kui käibe tekitajatena, ning muude vajaduste katmiseks (kogemuslik). Seega ei ole me alati kindlad, et KOV’del on automaatselt kohe huvi seda raha kasutada kasuperede teenuste rahastamiseks.  Isegi kui lastekaitse osakond on teadlik ja valmis rahastama, siis KOV’i juhtkond ja finantsosakond panevad siiski omad piirid sageli. Seega meie ei ole kindlad, et rahastussüsteemi muutmine praegusel hetkel on kõige positiivsem, kui KOV’de toimetulek ja teadlikkus on nii erinevad ja veel mitte kõige paremal tasemel. |  |
| 1. **Kuidas saab peretoetaja oma töös kasutada hoolduspere kompetentsimudelit?** | **Max 16 punkti** |
| Peretoetaja saab olla abiks perele kompetentsimudelis kirjeldatud rollide lahti selgitamisel, vajadusel kirjeldades hooldusperedele osutatavaid ootusi ja järjepidevalt neile viidates oma töös; aidates hoolduspere vanemal soovi korral enesehindamist läbi viia, aga samuti hoolduspere vanema arenguvajaduste väljaselgitamisel ning suunamisel nende vajaduste täitmiseks olemasolevate ressursside poole. |  |
| 1. **Milliseid lisavõimalusi näete, et suurendada eestkosteperede huvi tugiteenuste vastu ja osalemist teenustel?** | **Max 16 punkti** |
| Ilmselt samal moel nagu teistegi perede puhul – pakkudes kvaliteetseid teenuseid ja luues tugevat koostööd KOV’dega. Kohtusüsteemiga, kus eestkoste määratakse, ei ole MTÜ’del võimekust ise koostööd arendada nii, et kohe kohtus saaks tutvustada ja julgustada peresid/eestkostevanemaid teenuseid kasutama.  Tänasel päeval liigub sageli teave veel inimeselt inimesele – eriti ääremaadel, spetsiifiliselt veel erilisemalt Ida-Virumaal, ja oluline on ka organisatsiooni muu tegevus ja kohapealsed isikud/töötajad, mille kaudu eestkostjatel tekib võimalus usaldusliku suhte loomiseks ja arusaamise järgi, et tugiteenused on neile vajalikud ja kasutoovad.  KOV’dega koostöös võib proovida erinevaid lähenemisviise, mõne sündmuse või teavituse kaudu tutvustada teenuseid ja toetuse võimalusi. Oluline oleks arvestada regionaalse eripäraga ja leida võimalusi eestkosteperedega individuaalseteks kohtumisteks, mis omakorda aitab kasvatada usaldust. |  |

*Pakkumise esitaja: Jane Snaith, MTÜ Igale Lapsele Pere*

*Juhatuse liige*

*(pakkuja esindaja)*

*(allkirjastatud digitaalselt)*